== Det første Azovfelttog i 1695 ==
Det første Azovfelttog begyndte i foråret 1695. Peter den Store kommanderede sin hær bestående af 31.000 mand og 170 [[Kanon (våben)|kanoner]] mod den osmanniske fæstning i [[Azov]]. Hæren bestod af eliteregimenter og af [[Donkosakker]]. Forsyninger blev sendt ad floden [[Don]] fra [[Voronezj]]. Osmannerne havde placeret en [[garnison]] i Azovs fæstning, der i 1693 bestod af 3.656 mand, heraf 2.272 af [[Sultaner i det osmanniske rige|sultanens]] elitetropper, [[janissarerne]].<ref>Rhoads Murphey, ''Ottoman Warfare 1500-1700'', (UCL Press Limited,1999), 55.</ref> Russerne belejrede mellem den 27. juni og den 5. juli 1695 fæstningen i Azov fra landsiden, men kunne ikke afskære osmannernes forsyninger ad vandvejen. Efter to forgæves angreb på fæstningen den 5. august og den 25. september blev belejringen ophævet den 1. oktober.<ref>Brian Davies, ''Warfare, State and Society on the Black Sea Steppe, 1500–1700'', 185.</ref>
Historie Tidligere_riger,_stater,_protektorater,_kolonier_og_lande